stanford-oval/wikipedia huggingface dataset:
קונג פו פנדה 3

| --- | --- |

 בימוי:  ג'ניפר יו נלסון אלסנדרו קרלוני
 הופק בידי:  מליסה קוב
 תסריט:  ג'ונתן אייבל גלן ברגר
 עריכה:  קלייר נייט 
 שחקנים ראשיים:  ג'ק בלאק אנג'לינה ג'ולי קייט הדסון בריאן קראנסטון מאדס מיקלסן
 מדבבים:  ג'ק בלאק (פו) ג'יימס הונג (Mr. Ping) דסטין הופמן (Master Shifu) ג'יי קיי סימונס בריאן קראנסטון רנדול דוק קים ז'אן-קלוד ואן דאם Barbara Dirikson פרד טטצ'יורה קייט הדסון דייוויד קרוס לוסי לו אנג'לינה ג'ולי אל רוקר ג'קי צ'אן סת' רוגן Willie Geist 
 מוזיקה:  הנס צימר
 מדינה:  ארצות הברית ארצות הברית הרפובליקה העממית של סין  סין
 חברת הפקה:  אולפני ההנפשה של דרימוורקס
 חברה מפיצה:  פוקס המאה ה-20
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  הרפובליקה העממית של סין23 בינואר 2016 ארצות הברית29 בינואר 2016 ישראל17 במרץ 2016
 משך הקרנה:  95 דקות
 שפת הסרט:  אנגלית
 סוגה:  סרט קומדיה, סרט ילדים, סרט פעולה, סרט אמנויות לחימה, סרט הרפתקאות 
 מקום התרחשות:  הרפובליקה העממית של סין 
 תקציב:  145 מיליון דולר
 הכנסות:  518.3 מיליון דולר
 הכנסות באתר מוג'ו:   kungfupanda3
 סרט קודם:  קונג פו פנדה 2
 סרט הבא:  קונג פו פנדה 4
 אתר רשמי
 דף הסרט ב־IMDb
 
קונג פו פנדה 3 (באנגלית: Kung Fu Panda 3) הוא סרט קולנוע קומי בהנפשה ממוחשבת של דרימוורקס הנפשה. הוא בוים בידי ג'ניפר יו נלסון, נכתב על ידי ג'ונתן אייבל וגלן ברגר, הופק על ידי מליסה קוב והמפיק בפועל הוא גיירמו דל טורו. לסרט קדמו הסרטים "קונג פו פנדה" (2008) ו"קונג פו פנדה 2" (2011). הסרט יצא ב-29 בינואר 2016.
הסרט הרביעי יצא לאקרנים ב-8 במרץ 2024.
תקציר העלילה

פו מתאחד עם אביו הביולוגי האמיתי וחוזר למקום הולדתו – גן עדן סודי מלא בפנדות כמוהו וכמו אביו – ומנסה להסתגל אליו כדי ללמוד להיות פנדה אמיתית ולגלות את הצ'י שלו. הוא פוגש את מיי מיי, דובת פנדה יפהפייה איתה שודך. אבל אז, כשרוח מרושעת ומסתורית בדמות פר הנקראת קאי מטילה אימה ברחבי סין וגונבת את הצ'י של מאסטרי קונג פו מובסים שניצחה, בהם מאסטר אוגווי, פו חייב ללמד ולאמן כפר שלם של פנדות מגושמות כמוהו, על מנת ליצור קבוצת לוחמים, להתייצב מול קאי ולהביסה ולהציל את סין כולה מפניה.
דמויות

פו (ג'ק בלאק / דביר בנדק) דב פנדה. לוחם הדרקון. הפרוטגוניסט הראשי וגיבור הסרט.
טיגריס (אנג'לינה ג'ולי / אביגיל אריאלי) טיגריס. חברה בחמשת הזועמים. חברה של פו.
מאסטר שיפו (דסטין הופמן / שמיל בן ארי) פנדה אדומה. המאסטר של חמשת הזועמים ושל פו.
מאנקי (ג'קי צ'אן / דידי הררי) קוף. חבר בחמשת הזועמים. חברו הטוב של מנטיס.
קריין (דייוויד קרוס / עידו מוסרי) עגור. חבר בחמשת הזועמים.
מאנטיס (סת' רוגן / אמנון וולף) גמל שלמה. חבר בחמשת הזועמים.
וייפר (לוסי לו / דקלה הדר) נחשה. חברה בחמשת הזועמים.
מר פינג (ג'יימס הונג / אוהד שחר) אווז. אביו המאמץ של פו וטבח במקצועו.
לי שאן (בריאן קראנסטון / אריה צ'רנר) - אביו הביולוגי של פו.
קאי (ג'יי קיי סימונס / יורם יוספסברג) - פר ענק. לוחם מעולם הרוחות. בעל מראה של מעין שד. אויבו של אוגווי. גנב את הצ'י של כל המאסטרים בעולם הרוחות כדי לחזור לעולמם של בני התמותה ולקחת את הצ'י גם שם. הנבל הראשי בסרט. מובס לבסוף על ידי פו.
מאסטר אוגווי (רנדל דאק קים / דב רייזר) - צב גדול וזקן, מאסטר קונג פו דגול וחכם, המורה של מאסטר שיפו ופו. הוא מת בסרט הראשון בשיבה טובה אבל מופיע בתור רוח בסרט הזה.
מיי מיי (קייט הדסון / שרון דנון) - דובת פנדה שמאוהבת בפו.
הפקה

בשנת 2010 הודיע מנכ"ל דרימוורקס ג'פרי קצנברג, כי יצאו 6 סרטים של קונג פו פנדה. ביולי 2012, צאת הסרט אושרה באופן רשמי על ידי ביל דאמאשק, סמנכ"ל קריאייטיב בדרימוורקס אנימציות.
הסרט ייעשה כהפקה משותפת בין דרימוורקס אנימציות לאוריינטל דרימוורקס, אולפן סיני משאנגחאי, שנוסד ב-2012 כשותפות בין דרימוורקס אנימציות למספר חברות סיניות. שליש מהסרט ייוצר בסין, ושאר הסרט בארצות הברית. היוצרים עובדים בשיתוף פעולה הדוק עם הצנזורה הסינית כדי להבטיח שהסרט יתקבל במדינה.
בספטמבר 2012, הוכרז כי קונג פו פנדה 3 יצא ב-18 במרץ 2016. הסרט יבויים בידי ג'ניפר יו נלסון, יופק על ידי מליסה קוב, התסריט ייכתב על ידי יונתן אייבל וגלן ברגר וגיירמו דל טורו יהיה המפיק בפועל. ב-9 באפריל 2013, הוכרז כי תאריך היציאה של הסרט הוקדם מ-18 במרץ 2016 ל-23 בדצמבר 2015. כמו כן, הוכרז כי בריאן קרנסטון, מאדס מיקלסן ורבל וילסון יצטרפו לצוות המדבבים של הסרט. בדצמבר 2014, תאריך יציאת הסרט הוחזר ל-18 במרץ 2016 על מנת לא להתחרות בסרט מלחמת הכוכבים - פרק 7: הכוח מתעורר. באפריל 2015, התאריך שונה ל-29 בינואר 2016.
ב-18 ביוני 2015 שוחרר הקדימון הראשון של הסרט לרשת יוטיוב על ידי אולפני דרימוורקס.
מוזיקה

את המוזיקה לסרט כתב והלחין הנס צימר, שכתב את המוזיקה לשני הסרטים הקודמים יחד עם ג'ון פאוול, שלא המשיך בעבודתו.
הערות שוליים

↑  קונג פו פנדה 3, באתר Box Office Mojo
↑  Chitwood, Adam (23 באפריל 2015). "Synopses Revealed for KUNG FU PANDA 3, JOY, THE MARTIAN, and More". Collider. נבדק ב-25 באפריל 2015. {{cite web}}:  (עזרה)
↑  Cooke, Nick (בינואר 2015). "Living the Dream". Toy World. נבדק ב-11 במרץ 2015. {{cite web}}:  (עזרה)
↑  Helen O'Hara, ‏Katzenberg Talks DreamWorks Sequels באתר EMPIRE,‏ 3 בדצמבר 2010
↑  Stuart Oldham, ‏Comic-Con: D’Works fires up ‘Kung Fu Panda 3′ באתר וראייטי, 12 ביולי 2012
↑  Michael Cieply ו-Brooks Barnes,‏ To Get Movies Into China, Hollywood Gives Censors a Preview באתר הניו יורק טיימס, 14 בינואר 2013
1 2  DreamWorks Animation Packs A Powerful Punch With New Cast Additions For Kung Fu Panda באתר PR Newswire
↑  Pamela McClintock, Pamela McClintock, ‘Kung Fu Panda 3’ Moves Out of 2015 to Avoid ‘Star Wars’, The Hollywood Reporter, ‏2014-12-11 (באנגלית אמריקאית)
↑  תאריך היציאה של 'קונג פו פנדה 3' זז 2 חודשים באתר The Hollywood Reporter
↑  "Hans Zimmer to Return for 'Kung Fu Panda 3′". Film Music Reporter. 25 ביולי 2014. נבדק ב-1 באוגוסט 2014. {{cite web}}:  (עזרה)
| --- | --- |
בקרת זהויות :  NKC: unn2016908441
סכר אלומות

| --- | --- |

 סכר אלומות, משמאל צידו הצפוני של הסכר
 מיקום:  2 ק"מ מדרום לסכר דגניה
 סוג:  סלעים ועפר
 סוכר את:  נהר הירדן
 יוצר את:  אתר ירדנית
 קואורדינטות:  32°42′08.2″N 35°33′47.0″E﻿ / ﻿32.702278°N 35.563056°E﻿ / 32.702278; 35.563056
  (למפת עמק בית שאן מוגדלת) סכר אלומות(למפת עמק בית שאן רגילה) סכר אלומות(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום סכר אלומות(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום סכר אלומות
קטע הירדן בצמוד ומדרום לסכר, המים הם ממוביל המים המליחים
סכר אלומות הוא סכר הבנוי מסלעים ועפר על נהר הירדן הדרומי, 2 ק"מ מדרום לסכר דגניה. סכר אלומות נבנה כדי להפריד בין המים באיכות גבוהה מצפון לסכר, ומים מזוהמים ובאיכות נמוכה מדרומו. בנקודה זו נפסקת זרימת הירדן הדרומי, והמים הזורמים בירדן בקטע שמדרום לסכר הם מי המוביל המלוח הנשאבים ממעיינות בצפון הכנרת, שפכים אחרי טיפול ראשוני, ומי שיטפונות ומעט מים מזרימה דקה שזורמת מסכר דגניה.
המים בקטע הנהר שבין סכר דגניה לסכר אלומות מקורם בקילוח דק של מים היוצא מסכר דגניה. מים אלה מוזרמים כדי לאפשר את קיום אתר ירדנית; אתר טבילה בנהר הירדן המיועד לצליינים נוצרים, את אתרי הנופש הנוספים בקטע זה, וכן כתעלת השקיה מקומית של השדות באזור.
בקטע הירדן שבין סכר אלומות ועד למפגש עם נהר הירמוך כ-6 ק"מ דרומה, מוזרמים לערוץ הנהר באמצעות תעלת המים המליחים, כ-14 מיליון מ"ק של מים מליחים שמקורם בשני מעיינות מליחים ממערב לכנרת, מעיין טבחה המזרים בין 12–14 מיליון מ"ק בשנה וריכוז הכלוריד במים מגיע ל-2,000 מ"ג לליטר, והמעיינות של חמי טבריה המזרימים כ-1–2 מיליון מ"ק מים לשנה, עם ריכוז כלוריד של 18,000-15,000 מ"ג לליטר. בנוסף למי המעיינות מוזרמים ממאגר השופכין "ביתניה", כ-2 מיליון מ"ק מי שפכים של טבריה ויישובי האזור שעברו טיפול ראשוני ולא מספיק לשימוש חקלאי. בחורף מקבל קטע זה בערוץ הנהר גם זרימה עונתית מנחל יבנאל.
בסוף שנת 2009 החלה הקמת מכון טיהור שיטהר את מי השופכין של טבריה ויישובי האזור. המים שיוצאים מהמכון לאחר טיהורם נמהלים עם מי המעיינות המליחים ומים מהירמוך ומשמשים את החקלאות של משקי האזור במקום להיות מוזרמים לירדן, ובקטע זה ייבש הירדן לחלוטין. המכון, שנקרא מט"ש ביתניה, החל את פעולתו בתחילת 2015.
בסוף דצמבר 2024 נפתח סכר אלומות החדש. בזה השלימה חברת מקורות פרויקט של חידוש הסכר לאחר פירוק הסכר הישן שהוקם עוד בשנות ה-40 של המאה הקודמת, מטרת הקמת סכר אלומות החדש היא להפריד ולווסת את המים,ו כן התייעלות של היותו נקודת שאיבת ממי הנחל לחקלאות של יישובי הסביבה ומבטיח מפלס מים גבוה באתר הירדנית והשיט שמצפון לו.
סכר דגניה
הערות שוליים

↑  "מפת דרכים לשיקום נהר הירדן התחתון", ידידי כדור הארץ המזרח-התיכון, נובמבר 2011, עמ' 6-5
↑  אלי אשכנזי, הזרמת הביוב לירדן תיפסק בתוך שנתיים, באתר הארץ, 2 בדצמבר 2009
↑  משק המים מבצע שלב נוסף בשיקום הירדן, באתר הפורטל לחקלאות טבע וסביבה מתאריך 1 במרץ 2015
↑  יואב איתיאל‏, לאחר עשרות שנים: הזרמת המים לסכר החדש בנהר הירדן - הושלמה, באתר וואלה, 29 בדצמבר 2024
קונווי (נהר)

| --- | --- |

הנהר במעברו דרך העיירה ל'נרוסט, ויילס
 מידע כללי
 אורך:  43 ק"מ
 ספיקה ממוצעת:  18.59 מ"ק לשנייה
 אגן ניקוז:  590 קמ"ר 
 מוצא:  אגם קונווי, סנודוניה
 יובלים:  River Machno, River Lledr, River Crafnant, River Llugwy, River Gyffin 
 שפך:  מפרץ קונווי (הים האירי)
 מדינות באגן הניקוז:  ויילס
 
 תוואי הנהר במחוז קונווי
 
נהר הקונווי (בוולשית: Afon Conwy) הוא נהר הזורם בצפון-מערב ויילס, כולו בשטחי מחוז קונווי.
אורכו של הערוץ המרכזי של נהר הקונווי 55 קילומטר, והוא הנהר השלישי בגודלו הנשפך לים האירי לאורך חופי צפון ויילס. מי הנהר משמשים לשתייה, לדיג, לחקלאות ולפעילויות נופש.
מסלול הנהר

מוצא הנהר באזורי הביצות ההרריים של המיגניינט, מזרחית לבליינה פסטיניוג. מכיוון מערב מתחברים אליו שלושה יובלים עיקריים המנקזים רבים מהרי סנודוניה הגבוהים.
הנהר זורם כקילומטר לכיוון דרום לפני שהוא פונה לכיוון מזרח ולאחר כ-10 ק"מ הוא מתעקל וממשיך בזרימה לכיוון מערב. בחלק זה הוא זורם במקביל לכביש ה-A5 כאשר השניים עוברים דרך בטווס-אי-קוייד, בסמוך לה הוקם גשר ווטרלו שנבנה מעל הנהר על ידי תומאס טלפורד. מכאן הקונווי ממשיך בזרימה לכיוון צפון במקביל לכביש ה-A470, הוא עובר את ל'נרוסט וגלן קונווי לפני שהוא מגיע לעיירה קונווי, שם הוא נשפך לתוך הים האירי בין מפרץ קונווי לחצי האי קריד'ין.[דרוש מקור]
הערות שוליים

↑  Bussi, G., Whitehead, P., Thomas, A., et al., Climate and land-use change impact on faecal indicator bacteria in a temperate maritime catchment (the River Conwy, Wales), Journal of Hydrology 553, 2017, עמ' 248–261 doi: 10.1016/j.jhydrol.2017.08.011
↑  ., Conwy Management Catchment Summary, Natural Resources Wales, עמ' 5
↑  Conwy catchment data, Environmental Information Data Centre,  UK Centre for Ecology & Hydrology (באנגלית)
| --- | --- |
בקרת זהויות :  NLI: 987007566385305171  LCCN: sh2001000800  VIAF: 315530504   WorldCat (עם VIAF): 315530504 
ערך זה הוא קצרמרבנושא נהרות ונחלים ובנושא ויילס. אתם מוזמנים לתרום לוויקיפדיה ו.
פרס בחנה

| --- | --- |
 תיאור:  פרס שנתי לעבודות מחקר מצטיינות בתחום המשפט העברי ובתחום מחשבת ישראל.
 מיקום הטקס:  האוניברסיטה העברית בהר הצופים
 מדינה:  ישראל
 הגוף המעניק:  האוניברסיטה העברית (כנאמן של "קרן בחנה")
 תקופת הפרס:  1991–הווה (כ־34 שנים)
 נקרא על שם:  רחמן ורחל-לאה בחנה
 
פרס בחנה על שם רחמן ורחל-לאה בחנה, מוענק מדי שנה מטעם האוניברסיטה העברית בירושלים לעבודות מחקר מצטיינות בתחום המשפט העברי ובתחום מחשבת ישראל. קרן הפרס מוגדרת כ"הקדש" כאשר הנאמן הוא האוניברסיטה העברית. גובה הקרן (נכון ל-2023) עומד על סך 227,203 ש"ח.
הפרס נחנך בשנת 1991 מכספי עזבונה של רחל-לאה בחנה שנפטרה אותה שנה והוענק בכל שנה לשני מחקרים בתחום מחשבת ישראל. שלוש שנים לאחר מכן, בשנת 1994, הורחב הפרס מכספי עזבונו של בעלה, רחמן בחנה, והוא מוענק מדי שנה גם לשני מחקרים בתחום המשפט העברי. גובה כל אחד מארבעת הפרסים השנתיים עומד על סך 7,500 ש"ח.
על הזוכים בפרס לאורך השנים נמנים ד"ר שי ווזנר (1998), הרב דוד בס(1999), בני פורת(2002), ד"ר מיכאל בריס(2004), אליעזר שופט(2024) ואיתמר אדלשטיין(2024).
הערות שוליים

↑  רחמן בן יצחק בחנה, נולד בגרוזיה ה' בשבט תרנ"ט עלה לארץ בתר"פ ונפטר בכ"ג כסלו תשנ"ד
↑  רחל לאה בחנה בת שרה ויצחק אג'יקיקה, נולדה ט"ו באדר תרס"ו נפטרה בכ"א בחשון תשנ"א
↑  קרן ע"ש רחל לאה בחנה ז"ל - הקדש
↑  אתר גיידסטאר
↑  על עבודת מחקר: חוזים על פי דיני התורה
↑  על עבודת מחקר: 'הצדק החוזי' בדין התלמוד העברי
↑  על עבודת מחקר: העין והמנוף: עיון מושגי בכלל 'המוציא מחבירו עליו הראיה' בשיטות הרמב"ם והראשונים
↑  על עבודת מחקר: ניגוד עניינים אצל שופטים ואצל עובדי ציבור - עיון במשפט העברי בפרספקטיבה משווה
↑  על עבודת מחקר: פסילת ראיות בשל פגיעה בזכות להליך הוגן במשפט העברי
הארי פוטר וחדר הסודות

ערך זה עוסק בספר השני בסדרת הארי פוטר. אם התכוונתם לסרט על ספר זה, ראו .
| --- | --- |

כריכת המהדורה העברית של הספר
 מידע כללי
 מאת:  ג'יי קיי רולינג
 איורים:  קליף רייט 
 שפת המקור:  אנגלית
 תורגם לשפות:  יותר מ-67 שפות
 סוגה:  פנטזיה
 נושא:  מכשף 
 מקום התרחשות:  הוגוורטס, היער האסור, חדר הסודות, סקוטלנד 
 תקופת התרחשות:  1992, 1993 
 הוצאה
 הוצאה בשפת המקור:  הוצאת בלומסברי
 תאריך הוצאה:  2 ביולי 1998
 מספר עמודים:  351
 הוצאה בעברית
 הוצאה:  פרוזה
 תרגום:  גילי בר-הלל
 פרסים
 פרס ספר הילדים של נסטלה (ג'יי קיי רולינג, 1998) 
 סדרה
 סדרת ספרים:  הארי פוטר
 ספר קודם:  הארי פוטר ואבן החכמים
 הספר הבא:  הארי פוטר והאסיר מאזקבאן
 קישורים חיצוניים
 הספרייה הלאומית:  001979852
 
הארי פוטר וחדר הסודות (באנגלית: Harry Potter and the Chamber of Secrets) הוא ספר פנטזיה מאת הסופרת הבריטית ג'יי קיי רולינג, השני בסדרת הספרים "הארי פוטר". עלילת הספר מתארת את שנת הלימודים השנייה של הארי פוטר בבית הספר הוגוורטס לכישוף ולקוסמות, כאשר במהלך שנה זו מתברר שבמעמקי בית הספר נבנה חדר סודי אשר מתגורר בו מפלצת מסוכנת. הספר יצא לאור באנגלית ב-2 ביולי 1998. סרט המבוסס על עלילת הספר יצא בנובמבר 2002.
בתמונת השער הבריטית המקורית, רון נוהג במכונית מעופפת מסוג "פורד אנגליה" שבבעלות אביו. רון מסיע את הארי, התנשמת שלו, הדוויג, מאחור. בכריכה העברית, נתלה הארי על זנב עוף החול של מנהל הוגוורטס, אלבוס דמבלדור, כדי לצאת מחדר הסודות, כשבמכנסי הג'ינס שלו תחובה חרבו של גודריק גריפינדור.
עלילה > יום ההולדת של הארי

הספר נפתח ביום הולדתו העגום של הארי, במהלך חופשת הקיץ. הארי מתגעגע מאוד להוגוורטס (בית הספר לכישוף ולקוסמות בו הוא לומד) ולחבריו, שמהם לא קיבל אף מכתב במשך כל הקיץ והוא חש בודד מאוד בלי תקשורת איתם. באותו היום בערב, כאשר מגיעים אורחים למשפחת דרסלי, משפחת מייסון, על הארי להיות בחדרו ולהתנהג כאילו אינו קיים. אולם כשהארי מגיע לחדרו הוא מוצא בו גמדון בית בשם דובי על מיטתו. דובי מזהיר את הארי לא לחזור להוגוורטס, אך אינו יכול להסביר מדוע, שכן אדונו אוסר עליו לגלות זאת. דובי גם מודה כי הוא זה אשר לקח את כל המכתבים שנשלחו להארי, בתקווה שהארי יחשוב ששכחו אותו ולא ירצה לחזור להוגוורטס. כשהארי מתעקש על רצונו לחזור להוגוורטס, דובי משתמש בקסם כדי להעיף את עוגת הפודינג של הדודה פטוניה מעל האורחת (וכתוצאה מכך, להבריחם מהבית מבלי לקנות דבר מוורנון דרסלי). כתוצאה מכך שולח משרד הקסמים להארי מכתב אזהרה, כי הם חושבים שהארי הוא זה שהשתמש בקסם, ולקטינים אסור לעשות קסמים מחוץ לתחום בית הספר. משפחת דרסלי הזועמת, שמפסיקה לחשוש מכך שהארי ישתמש עליהם בקסמים, כולאת אותו בחדרו.
עלילה > בדרך להוגוורטס

הארי אינו מסוגל להימלט שכן דרך הבריחה היחידה שלו היא שימוש בקסם - מה שיוביל לסילוקו מבית הספר. למרבה מזלו, לאחר מספר ימים רון, פרד וג'ורג' ויזלי, שמודאגים מכך שהארי לא ענה למכתביהם, "שואלים" את המכונית פורד אנגליה הקסומה המעופפת של אביהם, ובאים לחלץ את הארי, ומביאים אותו אל ה"מחילה" - ביתם של משפחת ויזלי. שם הארי פוגש את משפחת ויזלי כולה, למעט ביל וצ'ארלי (ביל עובד בבנק הקוסמים במצרים וצ'ארלי עובד עם דרקונים ברומניה). הארי מבלה את שארית הקיץ עם בני משפחת ויזלי.
ביום הנסיעה להוגוורטס, המחסום ברציף תשע ושלושה רבעים נחסם עבור הארי ורון, והרכבת יוצאת בלעדיהם. הם מחליטים לצאת להוגוורטס בעקבות הרכבת בעזרת המכונית המעופפת. אך כשהם מתקרבים להוגוורטס, המכונית מתרסקת היישר אל "הערבה המפליקה" (עץ מיוחד המרביץ למי שמתקרב אליו), ממנה הם נמלטים, ואילו המכונית בורחת ונעלמת. שרביטו של רון נשבר בהתרסקות. בשל התעלול שלהם, הארי ורון נענשים ומאוימים שיסולקו מבית הספר אם יעברו על חוקים נוספים, רון גם מקבל "צרחן" (מכתב קסום שצורח את המילים בקול של מי ששלח אותו) מאמו.
עלילה > היורש של סלית'רין

שנת הלימודים נפתחת, כאשר גילדרוי לוקהרט, קוסם מפורסם שכתב ספרים רבים אודות מעשי הגבורה שלכאורה ביצע, מקבל את משרת המורה להתגוננות מפני כוחות האופל. הוא מתגלה כקוסם כושל ויהיר, אובססיבי למראהו החיצוני ולפרסום של עצמו. במהלך השנה מתרחשות תקיפות מוזרות במסדרונות הוגוורטס, כאשר תלמידים בני-מוגלגים נמצאים מאובנים. לפני כל תקיפה, שומע הארי קול מאיים ומוזר שאף אחד אחר ממנו לא שומע. התעלומה נקשרת במהרה לאגדה על ״חדר הסודות״ - האגדה מספרת כי סלזאר סלית'רין, ממייסדי בית הספר, בנה בו חדר סודי ובו מפלצת קטלנית, שרק יורשו יוכל לשלוט בה ולהשתמש בה כדי להרוג את הבוצדמים (כינוי גנאי לקוסמים שהוריהם אינם קוסמים) שבבית הספר. השמועות מדברות גם על כך שהחדר נפתח בהוגוורטס לפני חמישים שנה, ובאותה הפעם הרגה המפלצת את אחת התלמידות.
בעוד שהארי חושד בדראקו מאלפוי כי הוא היורש השולט במפלצת, החשד של רוב התלמידים נופל דווקא על הארי - החתולה של השרת התאבנה זמן קצר לאחר שהשרת לקח את הארי למשרדו וכמעט העניש אותו על דבר של מה בכך, והתלמיד הראשון שהתאבן היה מעריץ מעצבן של הארי שרדף אחריו לכל מקום וצילם אותו (קולין). חשדם של התלמידים גובר לאחר שהארי חושף בטעות שהוא לחשנן, בעל יכולת לדבר עם נחשים. מכיוון שהיכולת לדבר אל נחשים הייתה אחת מתכונותיו הידועות של סלזאר סלית'רין, קיום התכונה בהארי מצביע על קשר בינו ובין סלית'רין. הארי עצמו מוטרד מגילויים אלו ונזכר כי מצנפת המיון רצתה לשים אותו בבית סלית'רין, ורק בעקבות בקשתו של הארי שינתה את דעתה.
הארי ממשיך לחשוד במאלפוי, ורוצה לעשות בדיקה. הוא וחבריו מכינה שיקוי פולימיצי בחדר שירותים נטוש, הרדוף על ידי רוח הרפאים הדיכאונית של מירטל המייללת. בעזרת השיקוי רון הופך לגויל והארי לקראב, שני השפוטים של מאלפוי. הם הולכים בעקבות מאלפוי לחדר המועדון של סלית'רין והארי מגלה שמאלפוי, אף על פי שהוא טהור בדם, הוא לא היורש.
עלילה > היומן, העכבישים והבסיליסק

יום אחד מוצא הארי בחדר שירותים יומן שמישהו ניסה להיפטר ממנו. היומן, של תלמיד בשם טום רידל שלמד בהוגוורטס לפני חמישים שנה. הארי מתעניין ביומן, שכן אותו טום רידל זכה בפרס על "שירותים מיוחדים" שביצע עבור בית הספר, והארי חושד כי הוא קשור לפתיחת חדר הסודות, חמישים שנים לפני כן. היומן ריק, אולם הארי מצליח לגלות את סוד קסמו - אם כותבים בו, הוא עונה בחזרה. הארי משוחח עם היומן, שמחזיק בתוכו את זכרונותיו של רידל, ורידל מראה לו את שהתרחש בלילה שבו לדבריו הוא עצר את התלמיד שפתח את חדר הסודות - רידל תפס את האגריד, שהיה אז תלמיד בשנה השלישית, בעוד הוא מטפל בעכביש ענק. הארי מבין כי זוהי הסיבה שבגללה גורש האגריד מבית הספר, אך אינו מבין כיצד ייתכן שהאגריד היה זה אשר גרם לתקיפת התלמידים - לא בעבר, ולא בהווה.
לפני שהארי מספיק לשוחח עם האגריד, הרמיוני מותקפת ומתאבנת. כתוצאה מגל התקיפות נלקח האגריד לכלא הקוסמים, (אזקבאן), ואילו אלבוס דמבלדור (מנהל בית הספר) מושעה מתפקידו. הארי ורון יוצאים בעקבות הרמז שהאגריד השאיר להם - לעקוב אחרי העכבישים - ונתקלים ביער האסור בעכביש ענק בשם הרעגוג, אותו העכביש בו טיפל האגריד בשעתו. הרעגוג מספר להארי ורון כי הוא לא המפלצת שבחדר הסודות, אולם מסרב לעזור להם והשניים ניצלים בקושי רב מלהפוך לארוחה הבאה של צאצאיו.
בשעת ביקור אצל מיטתה של הרמיוני במרפאה, מבחינים הארי ורון  בדף שהחזיקה בידה בעת שהתאבנה, ומבינים שהיא הצליחה לפתור את התעלומה לפני שהותקפה - בדף מתוארת מפלצת הבסיליסק - נחש ענקי בעל תוחלת חיים הנמדדת במאות שנים והמסוגל להרוג במבטו. הארי מבין שזוהי המפלצת שבחדר הסודות, ובגלל יכולתו להבין את שפת הנחשים - היה הוא היחיד ששמע אותה. השניים מצליחים אף להבין מאין באה המפלצת - חדר השירותים הנטוש אותו רודפת מירטל המייללת, התלמידה שנהרגה בידי הבסיליסק.
עלילה > הקרב נגד טום רידל

לפני שהארי ורון מספיקים לבקר בשירותים, ג'יני ויזלי (אחותו של רון), נחטפת ונלקחת לחדר הסודות. המורים רוצים שפרופסור לוקהרט יציל אותה כי בספריו הוא כתב שהוא יכול לעשות הכול, אך פרופסור לוקהרט מנסה לברוח. הארי ורון תופסים את לוקהרט בניסיון הבריחה ומגלים שהוא לא עשה שום דבר ממה שכתב עליו בספריו, אלא רק התפאר במעשיהם של קוסמים אחרים ומחק את זכרונותיהם. הם גוברים על לוקהרט ומכריחים אותו לבוא עמם לחדר הסודות. בהגיעם לכניסה לחדר הסודות חוטף לוקהרט את שרביטו השבור של רון ומנסה למחוק את זכרונותיהם, אך הלחש משתבש, גורם לתקרה לקרוס מוחק את זכרונו של לוקהרט עצמו. הארי נאלץ להמשיך לבדו אל חדר הסודות.
בחדר הסודות נתקל הארי שוב בטום רידל - הפעם כדמות פיזית, ולא רק דפים ביומן. מתברר כי היומן של רידל היה במהלך רוב השנה בידיה של ג'יני, והיא ניהלה איתו התכתבות אינטימית דיה כדי שרידל יוכל להשתלט עליה ולהשתמש בה לפתיחת חדר הסודות ושחרור המפלצת. עם זאת, רידל אומר כי מטרתו האמיתית במהלך החודשים האחרונים הייתה להביא לכך שהארי יגיע לחדר הסודות, ובשל כך הוא גרם לג'יני להעמיד פנים כי נחטפה ולרדת לחדר הסודות בעצמה. לאחר מכן הוא שאב ממנה את החיים כדי להתממש בצורה פיזית בעצמו, וכתוצאה מכך היא על סף מוות. רידל חושף בפני הארי כי הוא בעצם וולדמורט בצעירותו. בשל כך, רידל סקרן לדעת מה גרם להארי לשרוד, וכיון שהארי אינו משתף עמו פעולה, הוא מזמן את הבסיליסק כדי שיהרוג אותו.
למזלו של הארי, בשל האמון שהוא מביע בדמבלדור, מגיע אליו בדרך קסם עוף החול של דמבלדור יחד עם מצנפת המיון, שמתוכה שולף הארי את חרבו של גודריק גריפינדור. בעזרת עוף החול (שמסוגל לרפא פצעים בדמעותיו ולשאת משקל הכבד פי כמה מגופו) והחרב מצליח הארי להביס את הבסיליסק, אך אחד מניביו הקטלניים של היצור נתקעים בזרועו של הארי והארי כמעט מת, למזלו של הארי פוקס עוף החול מרפא אותו, הוא לוקח את שן הבסיליסק והורס איתה את היומן של רידל. בכך מושמד הזיכרון ה"גשמי" של רידל שיצא מתוך היומן.
עלילה > סיום העלילה

ג'יני ניצלת, האגריד משוחרר ממעצרו, דמבלדור מוחזר לתפקידו, כל מי שאובן נרפא בעזרת שיקוי מיוחד, הארי מצליח לשחרר את דובי משירות משפחת מאלפוי, המבחנים בוטלו והתלמידים חוגגים עד אור הבוקר.
דמויות עיקריות בספר > תלמידים

הארי פוטר – הדמות המרכזית. נחשד בתור היורש של סלית'רין, אך לבסוף התגלה שזהו טום רידל, שהוא בעצם לורד וולדמורט. הארי מגלה את יכולתו לדבר עם נחשים. הארי התחזה לגויל בריגול אחרי מאלפוי. בסופו של דבר הרס את יומנו של רידל והרג את הבסיליסק.
רון ויזלי – חברו הטוב ביותר של הארי ואחיה הגדול של ג'יני. רון הוא בן שישי מתוך 7 ילדי ויזלי, ושלושה מאחיו הגדולים עוד לומדים בהוגוורטס. רון התחזה לקראב בריגול אחרי מאלפוי. בסוף הספר עזר להארי למצוא את חדר הסודות ולחלץ משם את ג'יני.
הרמיוני גריינג'ר – חברתו הטובה ביותר של הארי. רקחה שיקוי פולימיצי שהפך אותה בטעות לחצי חתולה במקום למיליסנט בלסטרוד. במהלך הספר אובנה ונמצא בידה פתק שעזר בפתרון התעלומה מיהו היורש של סלית'רין, בסוף הספר נרפאה.
דראקו מאלפוי – תלמיד בהוגוורטס. הארי מרגל אחריו כי הוא חושד שמאלפוי הוא היורש של סלית'רין. בעזרת שיקוי הפולימיצי של הרמיוני מגלה הארי שמאלפוי אינו היורש.
ג'יני ויזלי – אחותו הקטנה של רון, שמתגלה שהיא הייתה הבעלים הקודמים של היומן לפני הארי. נחטפת לחדר הסודות אך משתחררת משם.
קולין קריווי– תלמיד גריפינדור. היה התלמיד הראשון שאובן על ידי הבסיליסק. מעריץ את הארי.
ג'סטין פינץ' פלצ'לי – תלמיד הפלפאף שאובן על ידי הבסיליסק.
פרד ויזלי – אחיו הגדול של רון ותאומו של ג'ורג'. חובט בקבוצת הקווידיץ' של גריפינדור.
ג'ורג' ויזלי – אחיו הגדול של רון ותאומו של פרד. חובט בקבוצת הקווידיץ' של גריפינדור.
אוליבר ווד – קפטן קבוצת הקווידיץ' של גריפינדור, בשכבה של פרסי ויזלי.
פרסי ויזלי – אחיו הגדול של רון, המשמש כמדריך בבית הספר.
וינסנט קראב – חבר של מאלפוי. רון התחזה אליו בריגול אחרי דראקו.
גרגורי גויל – חבר של מאלפוי. הארי התחזה אליו בריגול אחרי דראקו.
דמויות עיקריות בספר > צוות הוגוורטס

גילדרוי לוקהרט – המורה להתגוננות מפני כוחות האופל. סופר, שבספריו תיאר את מסעותיו, אך התברר כזיוף - מסעותיו שתיאר היו למעשה של קוסמים אחרים שלוקהרט גנב מהם לאחר שמצא אותם ומחק מהם את הזיכרונות. רודף פרסום ונרקסיסט.
רובאוס האגריד – שומר הקרקעות של הוגוורטס. נחשד כיורש של סלית'רין בגלל עברו - טום רידל (לורד וולדמורט) הצליח בנעוריו לחשוף מפלצת שהאגריד הסתיר.
אלבוס דמבלדור – מנהל הוגוורטס. שלח את פוקס עוף החול להעביר להארי את חרבו של גודריק גריפינדור.
סוורוס סנייפ – המורה לשיקויים וראש בית סלית'רין.
מינרווה מקגונגל – המורה לשינויי צורה וראש בית גריפנדור.
פומונה ספראוט – המורה לתורת הצמחים וראש בית הפלפאף.
פיליוס פליטיק – המורה ללחשים וראש בית רייבנקלו.
ארגוס פילץ' – השרת.
פופי פומפרי – האחות.
דמויות עיקריות בספר > אחרים

טום רידל (לורד וולדמורט) – ניסה לתקשר עם הארי כטום רידל אך לא הצליח והודה שהוא הלורד וולדמורט. הארי הורג את הבסיליסק שלו ופוגע בו בחרב.
דובי – גמדון הבית של משפחת מאלפוי. בניגוד להוראת אדוניו ניסה להרחיק את הארי מהוגוורטס אך נכשל. בסוף הספר משוחרר על ידי הארי מעבדותו.
מירטל המייללת – רוח רפאים שרודפת את שירותי הבנות. הארי מגלה שהיא הייתה הקורבן הראשון של הבסיליסק של וולדמורט שהארי הרג.
ארתור ויזלי – אביו של רון ובעלה של מולי.
מולי ויזלי – אימו של רון ואשתו של ארתור.
לוציוס מאלפוי – אביו של דראקו.
הפיגוע בשוק הקצבים

| --- | --- |
 תאריך:  5 בנובמבר 1992 
 מקום:  שוק העיר העתיקה בירושלים 
 סוג:  פיגוע 
 נשק:  רימון יד 
 הרוגים:  1 
 פצועים:  7 
 מבצע:  כהנא חי 
 מניע:  לאומני, טרור יהודי
 
הפיגוע בשוק הקצבים היה פיגוע טרור יהודי בישראל שבוצע ב-5 בנובמבר 1992 בשוק העיר העתיקה בירושלים, ובו רצחו ארבעה נערים פעילי תנועת "כהנא חי" פלסטיני בן 65 ופצעו שבעה אחרים. הפיגוע בוצע ביום השנה השני לרצח מאיר כהנא.
הנערים טל שחר, זאב וולף, נחמיה משבאום וגרשון הרשקוביץ, נתפסו לאחר שמונה חודשים, ונגזרו עליהם עונשים של חמש עד חמש עשרה שנות מאסר בגין הרצח.